CELEX: 62008CO0579
Language: el
Date: 2010-01-15 00:00:00
Title: Διάταξη του Δικαστηρίου (έβδομο τμήμα) της 15ης Ιανουαρίου  2010. # Messer Group GmbH κατά Air Products and Chemicals Inc και Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ). # Αίτηση αναιρέσεως - Άρθρο 119 του Κανονισμού Διαδικασίας - Κοινοτικό σήμα - Κανονισμός (ΕΚ) 40/94 - Άρθρο 8, παράγραφος 1, στοιχείο β΄ - Λεκτικά σήματα Ferromix, Inomix και Alumix - Προγενέστερα σήματα FERROMAXX, INOMAXX και ALUMAXX - Ανακοπή ασκηθείσα από τον δικαιούχο - Ενδιαφερόμενο κοινό - Βαθμός ομοιότητας - Προγενέστερο σήμα με ασθενή διακριτικό χαρακτήρα - Κίνδυνος συγχύσεως. # Υπόθεση C-579/08 P.

Διάταξη του Δικαστηρίου (έβδομο τμήμα) της 15ης Ιανουαρίου 2010 – Messer Group κατά Air Products and Chemicals
      (Υπόθεση C‑579/08 P)
      «Αίτηση αναιρέσεως – Άρθρο 119 του Κανονισμού Διαδικασίας – Κοινοτικό σήμα – Κανονισμός (ΕΚ) 40/94 – Άρθρο 8, παράγραφος 1, στοιχείο β΄ – Λεκτικά σήματα Ferromix, Inomix και Alumix – Προγενέστερα σήματα FERROMAXX, INOMAXX και ALUMAXX – Ανακοπή ασκηθείσα από τον δικαιούχο – Ενδιαφερόμενο κοινό – Βαθμός ομοιότητας – Προγενέστερο σήμα με ασθενή διακριτικό χαρακτήρα – Κίνδυνος συγχύσεως»
      1.                     Κοινοτικό σήμα – Ορισμός και κτήση του κοινοτικού σήματος – Σχετικοί λόγοι απαραδέκτου – Ανακοπή από τον δικαιούχο προγενέστερου
            πανομοιότυπου ή παρόμοιου σήματος που έχει καταχωρισθεί για πανομοιότυπα ή παρόμοια προϊόντα ή υπηρεσίες – Κίνδυνος συγχύσεως
            με το προγενέστερο σήμα (Κανονισμός 40/94 του Συμβουλίου, άρθρο 8 § 1, στοιχείο β΄) (βλ. σκέψη 51)
      2.                     Αναίρεση – Λόγοι – Εσφαλμένη εκτίμηση των πραγματικών περιστατικών και των αποδεικτικών στοιχείων – Απαράδεκτο – Έλεγχος από
            το Δικαστήριο της εκτιμήσεως των στοιχείων που αφορούν τα πραγματικά περιστατικά και των αποδεικτικών στοιχείων – Αποκλείεται
            πλην της περιπτώσεως παραμορφώσεως του περιεχομένου των εν λόγω στοιχείων (Άρθρο 225 ΕΚ· Οργανισμός του Δικαστηρίου, άρθρο
            58, εδ. 1) (βλ. σκέψη 54)
      3.                     Κοινοτικό σήμα – Ορισμός και κτήση του κοινοτικού σήματος – Σχετικοί λόγοι απαραδέκτου – Ανακοπή από τον δικαιούχο προγενέστερου
            πανομοιότυπου ή παρόμοιου σήματος που έχει καταχωρισθεί για πανομοιότυπα ή παρόμοια προϊόντα ή υπηρεσίες – Ομοιότητα μεταξύ
            των αντιπαραβαλλομένων σημάτων – Κριτήρια εκτιμήσεως (Κανονισμός 40/94 του Συμβουλίου, άρθρο 8 § 1, στοιχείο β΄) (βλ. σκέψεις
            71-73)
      Αντικείμενο 
      
         
               Αίτηση αναιρέσεως κατά της αποφάσεως του Πρωτοδικείου (πρώτο τμήμα) της 15ης Οκτωβρίου 2008, T-305/06 έως Τ-307/06, Air Products
                  and Chemicals κατά ΓΕΕΑ, με την οποία το Πρωτοδικείο ακύρωσε τις αποφάσεις του δευτέρου τμήματος προσφυγών του Γραφείου Εναρμονίσεως
                  στο πλαίσιο της Εσωτερικής Αγοράς (ΓΕΕΑ), της 12ης Σεπτεμβρίου 2006, περί απορρίψεως των προσφυγών που άσκησε ο δικαιούχος
                  των κοινοτικών λεκτικών σημάτων «FERROMAXX», «INOMAXX» και «ALUMAXX» για προϊόντα της κλάσεως 1 κατά των αποφάσεων του τμήματος
                  ακυρώσεων, με τις οποίες απορρίφθηκε εν μέρει η ανακοπή κατά των αιτήσεων καταχωρίσεως των λεκτικών σημάτων «FERROMIX», «INOMIX»
                  και «ALUMIX» για προϊόντα των κλάσεων 1 και 4. 
               
             Διατακτικό 
      Το Δικαστήριο διατάσσει: 
      
         
                  1)
               
               
                  
               
               
                  	Απορρίπτει την αίτηση αναιρέσεως και την ανταναίρεση.
               
            
         
                  2)
               
               
                  
               
               
                  	Καταδικάζει τη Messer Group GmbH να φέρει, πέραν των δικαστικών της εξόδων, και τα έξοδα στα οποία υποβλήθηκε η Air Products
                     and Chemicals Inc.
                  
               
            
         
                  3)
               
               
                  
               
               
                  	Το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) φέρει τα δικαστικά
                     έξοδά του.